สวัสดีค่ะ คุณเมื่อ เดือนที่แล้วหนูมีอาการไม่สบาย ไอตัวร้อน ทานยาไปอาการไม่สบายดีขึ้นแต่ยังไอแห้ง ไม่มีเสมหะ ไม่เจ็บคอ เป็นเวลา2อาทิตย์ แล้วมีอาการ เจ็บใต้ซี่โครงฝั่งขวา เวลากดแล้วเจ็บร้าวไปถึงด้านหลัง ขยับตัวก็เจ็บ ไอบางทีก็เจ็บค่ะ อาการแบบนี้เกิดจากอะไร แล้วอันตรายไหมคะ
สวัสดีค่ะ อาการเจ็บหน้าอกบรเวณใต้ซี่โครงด้านขวา เวลาขยับตัวและไอ สาเหตุน่าจะเกิดจาก1.การบาดเจ็บที่กล้ามเนื้อบริเวณหน้าอก ซึ่งในกรณีของ น่าจะเกิดจากอาการไอที่เป็นต่อเนื่องมา 2 สัปดาห์ นอกจากนี้อาจเกิดจากการใช้งานหนัก หรือใช้งานมากไป เช่น ยกของหนัก หรือจากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใด การเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้นอาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าลึก ๆ ไอ หรือจาม มักมีจุดที่กดเจ็บชัดเจน2.กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล่ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหว เช่นเดียวกับการบาดเจ็บที่กล้ามเนื้อบริเวณหน้าอก สาเหตุจะคล้ายกับการบาดเจ็บที่กล้ามเนื้อบริเวณหน้าอกสาเหตุอื่นๆ นอกจากนี้ เป็นไปได้น้อยเช่นมีน้ำในช่องเยื่อหุ้มปอดช่องเยื่อหุ้มปอดมีอากาศเยื่อหุ้มปอดอักเสบ โรคหัวใจต่างๆ เช่นโรคหลอดเลือดหัวใจตีบ เป็นต้นหากอาการไอเริ่มดีขึ้นแล้ว และไม่มีอาการเหนื่อยหอบ หายใจเร็ว หายใจลำบาก มีไข้สูง เป็นต้น สาเหตุก็น่าจะเกิดจากกล้ามหน้าอกอักเสบค่ะ ซึ่งการดูแลตนเอง ได้แก่ งดการใช้งานหนักต่างๆ เช่น ยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก รวมถึงการทานยาเพื่อบรรเทาอาการไอ เพื่อลดการบาดเจ็บต่อกล้ามเนื้อเพิ่ม หากปวดมาก อาจใช้ยาทาน เช่นยาคลายกล้ามเนื้อยาแก้ปวดต่างๆ เช่นไดโลฟีแนค(diclofenac)ไพรอกซิแคม(piroxicam),เซเลโคซิบ(celecoxib) เป็นต้น หากอาการเจ็บหน้าอกไม่ดีขึ้น หรือมีอาการอื่นๆ นอกจากอาการเจ็บหน้าอก ควรไปพบแพทย์เพื่อตรวจหาสาเหตุเพิ่มเติมค่ะ